paragraph_text: Vlada je tijekom okupacija de facto bila podređena njemačkoj vojnoj administraciji poznatoj kao Vojna uprava u Srbiji (nje. Militärverwaltung in Serbien). Vojna uprava Trećeg Reicha stvorena je 1941. godine, nakon invazije na Kraljevinu Jugoslaviju.<ref>Wolff (1956). str. 203.<ref>Deutsche Interessen in Serbien, Pristupljeno 31. ožujka 2013. Pored vlade narodnog spasa, na području okupirane Srbije djelovale su i druge domaće kolaboracionističke snage, kao što su ZBOR i Srpski dobrovoljački korpus Dimitrija Ljotića, četnici Koste Pećanca i legalizirani četnici Draže Mihailovića.<ref>Tomasevich (1975). str. 127.<ref>Petranović (1992). str. 271.<ref>Raspis Draže Mihailovića od 21. kolovoza 1942. godine: "Priopćite svim legaliziranim odredima sljedeće: Mnogi legalizirani odredi zaboravili su da je sad rat i da je njihova legalizacija samo krinka za podzemni rad. Novac i ugodan život razniježio je mnoge koji misle tako pričekati kraj rata pa da poslije samo izvlače koristi. Neka se zna da se o svakom vodi računa. Zapovijedam da svi legalizirani odredi najenergičnije unište komuniste na svojim prostorima."